## El Consell aprova assumir les competències per a reparar el camí de Santa Anna entre els municipis de Catarroja i Paiporta danyat per les inundacions

*** Els ajuntaments de Catarroja i Paiporta han cedit les competències perquè siga la Generalitat la que finance i execute les obres**

El Ple del Consell ha aprovat assumir les competències per a l’execució de les obres de reparació del camí de Santa Anna, en el tram comprés entre l’enllaç amb la CV-33 a Catarroja i el carrer de José Capuz de Paiporta.

La intervenció, que durà a terme la Conselleria de Medi Ambient, Infraestructures i Territori, respon als importants danys que hi ha hagut en esta infraestructura viària a conseqüència de la riuada del 29 d’octubre passat.

Davant la urgència de reconstruir la infraestructura afectada i la impossibilitat de les corporacions locals d’assumir el cost, els ajuntaments de Catarroja i Paiporta han sol·licitat a la Generalitat l’execució directa d’estes obres. Els consistoris han oferit, a més, la cessió dels terrenys necessaris per a garantir que les actuacions puguen desenrotllar-se amb més agilitat.

El Consell ha declarat d’interés general esta actuació, que permetrà recuperar com més prompte millor un accés estratègic per a la mobilitat quotidiana dels veïns de la zona i per a la prestació de servicis bàsics.

Esta nova actuació s’incorpora al pla ‘Recuperem València’ que du a terme la Generalitat per a realitzar mig centenar d’actuacions en municipis afectats per les inundacions. Davant la dificultat de les dos localitats d’executar els treballs amb rapidesa, se cedixen les competències de manera temporal perquè la Direcció General d’Infraestructures Viàries duga a terme les accions corresponents.

Fecha: 05/08/2025